CELEX: 62019CN0090
Language: el
Date: 2019-02-05 00:00:00
Title: Υπόθεση C-90/19: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 5 Φεβρουαρίου 2019 — Rieco SpA κατά Comune di Ortona, Ecolan SpA

27.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/7
            
         
      Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 5 Φεβρουαρίου 2019 — Rieco SpA κατά Comune di Ortona, Ecolan SpA
      (Υπόθεση C-90/19)
      (2019/C 182/09)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Εκκαλούσα: Rieco SpA
      
         Εφεσίβλητοι: Comune di Ortona, Ecolan SpA
      
         Προδικαστικά ερωτήματα
      
      
                  1)
               
               
                  Αντιβαίνει στο δίκαιο της Ευρωπαϊκής Ένωσης (και ιδίως στην αρχή της ελεύθερης διαχειρίσεως από τις δημόσιες αρχές και στην αρχή της ουσιαστικής ισοδυναμίας μεταξύ των διαφόρων μεθόδων αναθέσεως και διαχειρίσεως υπηρεσιών υπέρ των δημοσίων αρχών) εθνική ρύθμιση [όπως αυτή του άρθρου 192, παράγραφος 2, του Codice dei contratti pubblici (decreto legislativo αριθ. 50/2016)], η οποία θέτει τις αναθέσεις μέσω αυτεπιστασίας (in house) υπό εξαρτώμενο από προϋποθέσεις και εξαιρετικό καθεστώς σε σχέση με τις αναθέσεις μέσω διαγωνισμού: i) επιτρέποντας τέτοιου είδους αναθέσεις μόνο σε περίπτωση αποδεδειγμένης ανεπάρκειας της σχετικής αγοράς, καθώς και ii) υποχρεώνοντας, σε κάθε περίπτωση, τη διοικητική αρχή που προτίθεται να προβεί σε ανάθεση μέσω διοργανικής εξουσιοδοτήσεως να παραθέτει ειδική αιτιολογία μνημονεύοντας τα οφέλη για το κοινωνικό σύνολο που απορρέουν από αυτό το είδος αναθέσεως;
               
            
                  2)
               
               
                  Αντιβαίνει στο δίκαιο της Ευρωπαϊκής Ένωσης [και ιδίως στο άρθρο 12, παράγραφος 3, της οδηγίας 2014/24/ΕΕ (1) σχετικά με τις αναθέσεις μέσω αυτεπιστασίας (in house) υπό καθεστώς ανάλογου ελέγχου ασκούμενου από κοινού μεταξύ περισσότερων διοικητικών αρχών] εθνική ρύθμιση [όπως αυτή του άρθρου 4, παράγραφος 1, του Testo Unico delle società partecipate (decreto legislativo αριθ. 175/2016)] δυνάμει της οποίας δεν επιτρέπεται σε δημόσια αρχή να αποκτά ποσοστό συμμετοχής (έστω και χωρίς δυνατότητα ελέγχου ή χωρίς δικαίωμα αρνησικυρίας) σε πολυσυμμετοχικό φορέα, όταν η εν λόγω διοικητική αρχή προτίθεται να αποκτήσει στο μέλλον θέση ελέγχου, ασκούμενου από κοινού, και επομένως τη δυνατότητα να προβαίνει σε απευθείας αναθέσεις υπέρ του ως άνω πολυσυμμετοχικού φορέα;
               
            
         (1)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014, L 94, σ. 65).